stanford-oval/wikipedia huggingface dataset:
José Froilán González

| José Froilán González |
| --- | --- |

Henkilötiedot
Syntynyt: 5. lokakuuta 1922 
Kansalaisuus:   Argentiina
Formula 1 -ura
Aktiivivuodet:  1950–1957, 1960
Talli(t):  Maserati, Talbot-Lago, Ferrari, Vanwall
Kilpailuja:  26
Maailman­mestaruuksia:  0
Voittoja:  2
Palkintosijoja:  15
Paalupaikkoja:  3
Nopeimpia kierroksia:  6
MM-pisteitä:  72,14 (77,64)
Ensimmäinen kilpailu:  Monacon Grand Prix 1950
Ensimmäinen voitto:  Britannian Grand Prix 1951
Viimeinen voitto:  Britannian Grand Prix 1954
Viimeinen kilpailu:  Argentiinan Grand Prix 1960
González esittelemässä Ferrari 500 -autoa vuonna 2000.
José Froilán González (5. lokakuuta 1922 Arrecifes, Argentiina – 15. kesäkuuta 2013 Buenos Aires, Argentiina) oli argentiinalainen autourheilija, joka kilpaili Formula 1 -luokassa vuosina 1950–1957 ja 1960. González osallistui Le Mansin 24 tunnin ajoihin vuosina 1950–1951 ja 1953–1954, joista voitti vuoden 1954 kilpailun yhdessä ranskalaisen Maurice Trintignantin kanssa. Hänen lempinimensä oli "Pampas Bull" eli Pampan härkä perustuen hänen rotevaan fyysiseen olemukseensa.
F1-ura

González oli yksi sadoista ensimmäisistä kilpailijoista, jotka osallistuivat Formula 1:n MM-sarjaan heti sen ensimmäisenä vuonna (1950). Ensimmäinen osakilpailu, jossa hänet nähtiin mukana, oli Monacon Grand Prix 1950. González lähti kolmannesta ruudusta ja vältti edeltä lähteneen Giuseppe Farinan aiheuttaman lähtökolarin. Paalupaikalta lähtenyt Juan Manuel Fangio pääsi karkuun, mutta González yritti kaikin tavoin saavuttaa häntä. Auton polttoainetankin kansi vaurioitui kilpailun alussa, mikä aiheutti polttoaineen roiskumisen ja sen leimahtamisen ohjaamossa, minkä seurauksena kisa päättyi hänen osaltaan ulosajoon. Fangio ajoi kisassa ylivoimaiseen voittoon. Toinen yritys tapahtui Ranskan GP:ssä samana vuonna. Fangio lähti paalupaikalta ja González kahdeksannesta ruudusta, mutta kisa päättyi auton moottoririkon aiheuttamaan keskeytykseen.
Seuraavana vuonna González pääsi Enzo Ferrarin johtamalle Ferrarille, jossa hän vasta pääsi menestymään ja sai kunnian ajaa tallin historian ensimmäisen F1-sarjan voiton Silverstonessa Britannian GP:ssä 1951. Pisteitä kertyi 24 ja ne riittivät MM-sarjassa kolmanteen sijaan jääden vain pisteen toiseksi tulleesta Alberto Ascarista.
Kausi 1952 oli Ascarin todellista hallintaa, kun hän voitti kuusi peräkkäistä kilpailua kahdeksasta kilpailusta. González ei voittanut kertaakaan kauden aikana ja jäi täysin italialaisen varjoon. Tuolloin menestys Maseratilla jäi vaatimattomaksi MM-sarjan 6,5 pisteen tuoman yhdeksännen sijan myötä.
Kaudella 1953 González sai tallitoverikseen vuoden 1951 maailmanmestarin Fangion, joka oli palannut edellisvuonna kärsimänsä onnettomuuden järjestämältä sairauslomalta. Fangion paluun myötä myös González palasi taas lähelle huippua. Pisteitä tuli 13,5 ja niiden myötä MM-sarjan kuudes tila. Fangio sijoittui toiseksi sarjassa 28 pisteellä ja Italian GP:n voitolla.
Kaudella 1954 González palasi vielä korkeammalle kuin edellisenä vuonna. Hän otti voiton Britannian GP:ssä samalla autolla kuin kolme vuotta aiemmin. Tuo voitto jäi hänen uransa viimeiseksi MM-sarjassa. Tästä huolimatta pisteitä kertyi 25,14 ja tuloksena oli toinen sija yhteispisteissä.
F1-ura > Formula 1-tulokset

(avain) (paksunnos tarkoittaa paalupaikkaa ja kursivoitu kilpailun nopeinta kierrosta)
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1950 | Scuderia Achille Varzi | Maserati  4CLT/48 | Maserati  L4s | GBR | MON Kesk. | 500 | SUI | BEL | FRA Kesk. | ITA |  |  |  | - | 0 |
| 1951 | José Froilán González | Talbot-Lago  T26C-GS | Talbot  L6 | SUI Kesk. | 500 |  |  |  |  |  |  |  |  | 3. | 24 (27) |
| 1951 | Enrico Platé | Maserati  4CLT/48 | Maserati  L4 |  |  | BEL DNA |  |  |  |  |  |  |  | 3. | 24 (27) |
| 1951 | Scuderia Ferrari | Ferrari  375 | Ferrari  V12 |  |  |  | FRA 2* | GBR 1 | GER 3 | ITA 2 | ESP 2 |  |  | 3. | 24 (27) |
| 1952 | Officine Alfieri Maserati | Maserati  A6GCM | Maserati L6 | SUI | 500 | BEL | FRA | GBR | GER | NED | ITA 2** |  |  | 9. | 6,5 |
| 1953 | Officine Alfieri Maserati | Maserati  A6GCM | Maserati  L6 | ARG 3 | 500 | NED 3* | BEL Kesk. | FRA 3 | GBR 4** | GER | SUI | ITA |  | 6. | 13,5 (14,5) |
| 1954 | Scuderia Ferrari | Ferrari  625 | Ferrari  L4 | ARG 3 | 500 | BEL 4*† |  | GBR 1 | GER 2* | SUI 2 | ITA 3*† | ESP |  | 2. | 25,14 (26,64) |
| 1954 | Scuderia Ferrari | Ferrari  553 | Ferrari  L4 |  |  |  | FRA Kesk. |  |  |  |  |  |  | 2. | 25,14 (26,64) |
| 1955 | Scuderia Ferrari | Ferrari  625 | Ferrari  L4 | ARG 2* | MON | 500 | BEL | NED | GBR | ITA |  |  |  | 17. | 2 |
| 1956 | Officine Alfieri Maserati | Maserati  250F | Maserati  L6 | ARG Kesk. | MON | 500 | BEL | FRA |  |  |  |  |  | - | 0 |
| 1956 | Vandervell Products Ltd. | Vanwall | Vanwall  L4 |  |  |  |  |  | GBR  Kesk. | GER | ITA |  |  | - | 0 |
| 1957 | Scuderia Ferrari | Ferrari  D50 | Ferrari  V8 | ARG 5* | MON | 500 | FRA | GBR | GER | PES | ITA |  |  | 21. | 1 |
| 1960 | Scuderia Ferrari | Ferrari  Dino 246 | Ferrari  V6 | ARG  10 | MON | 500 | NED | BEL | FRA | GBR | POR | ITA | USA | - | 0 |
* Jaettu auto.

** Kilpailun nopein kierros jaettiin useamman kuljettajan kesken.

† González aloitti kilpailun ajamalla Ferrari 553 Squalolla, mutta vaihtoi kilpailun aikana tallikaverinsa 625:een.
Hill Street Blues

| Hill Street Blues |
| --- | --- |
 Sarjan ensimmäisen kauden dvd-boxin kansikuva.
Tyyli:  Poliisisarja
Kestoaika:  60 minuuttia
Luoja(t):   Steven Bochco  Michael Kozoll 
Alkuperämaa:   Yhdysvallat
Alkuperäiskieli:  englanti
Verkko:  NBC
Esitetty:  15. tammikuuta 1981 – 12. toukokuuta 1987
Tuotantokausia:  7
Jaksoja:  146
Tuotanto
Vastaava(t) tuottaja(t):  Scott Brazil, Gregory Hoblit (executive producers)
Tuotantoyhtiö(t):  MTM Enterprises
Aiheesta muualla
IMDb 
Hill Street Blues on Steven Bochcon ja Michael Kozollin käsikirjoittama yhdysvaltalainen televisiosarja, jossa seurataan elämää kuvitteellisella Hill Streetin poliisiasemalla, joka sijaitsee nimeämättömässä suuressa teollisuuskaupungissa. Sarja esitettiin alun perin Yhdysvalloissa NBC-kanavalla vuosina 1981–1987. Suomessa sarjaa esitettiin Yleisradion TV2-kanavalla vuodesta 1983 sekä uusintana MTV3-kanavalla 1995–1996. Yle FST5 -kanava uusi sarjan alkaen 28. elokuuta 2008. Sarjaa tehtiin 146 osaa.
Yleistä

Hill Street Blues sai kiitosta televisiokriitikoilta, muttei koskaan saavuttanut merkittävää yleisömenestystä Yhdysvalloissa. Se oli ensimmäisiä televisiosarjoja, jossa käytettiin monia nykyisistä televisiosarjoista tuttuja elementtejä:
Sarja oli jatkuvajuoninen ja joka jaksossa oli useita erillisiä juonikulkuja, joista osa jatkui aina seuraavaan jaksoon.
Sarjassa käsiteltiin laajasti sarjan henkilöiden työ- ja yksityiselämän ristiriitoja.
Sarja kuvattiin Los Angelesissa, mutta sijoittui kuvitteelliseen Yhdysvaltain pohjoisosassa sijaitsevaan teollisuuskaupunkiin, jonka nimeä ei kuitenkaan sarjassa missään vaiheessa mainita. Monet sarjan ulkokohtauksista kuvattiin Chicagossa ja sarjan poliisiautot oli maalattu täsmälleen kuten Chicagon poliisiautot. Toisaalta poliisien univormut muistuttavat New Yorkin poliisin vastaavia. Sen paremmin Chicagossa kuin New Yorkissa ei ole poliisipiiriä nimeltä the Hill mutta Pittsburghissa on. Sarjassa kuvattu kaupungintalo on Philadelphian kaupungintalo. 
Hill Street Bluesin vaikutteita on havaittavissa monissa myöhemmissä televisiosarjoissa, kuten NYPD Bluessa ja Teho-osastossa.
Sarjaa vuosina 1982–1985 käsikirjoittanut Mark Frost tunnetaan myös 1990-luvun alussa ilmestyneen kulttisarja Twin Peaksin luojana.
Sarjan tunnetun tunnusmusiikin sävelsi Mike Post. Kappale on ollut Billboard-lehden pop-singlejen top-10-listalla, ja siitä on tehty myös verraten suosittu kännyköiden soittoääniversio.
Sarjassa näytteli myös suomalainen Matti Laukkanen taiteilijanimellä Matt Kanen.
Dome Karukosken isä George Dickerson näytteli kuudessa jaksossa komentaja Swansonia sarjan ensimmäisellä kaudella.
Rooleissa

| Näyttelijä |   | Rooli |
| --- | --- | --- |
|  Daniel J. Travanti  | … |  Francis Xavier ”Frank” Furillo, ylikomisario, poliisipiirin päällikkö   |
|  Veronica Hamel  | … |  Joyce Davenport, puolustusasianajaja   |
|  Barbara Bosson  | … |  Fay Furillo, Frankin entinen vaimo   |
|  Michael Conrad  | … |  Philip Freemason ”Phil” Esterhaus, ylikonstaapeli, vuoropäällikkö, nimenhuudon vetäjä   |
|  Robert Prosky  | … |  Stanislaus ”Stan” Jablonski, vuoropäällikkö, ylikonstaapeli, nimenhuudon vetäjä   |
|  Michael Warren  | … |  Robert Eugene ”Bobby” Hill, univormupoliisi, Renkon pari   |
|  Charles Haid  | … |  Andrew Jackson ”Andy” Renko, univormupoliisi, Hillin pari   |
|  Bruce Weitz  | … |  Michael ”Mick” Belker, siviilipukuinen etsivä   |
|  René Enríquez  | … |  Raymond ”Ray” Calletano, komisario, vuoroesimies   |
|  Kiel Martin  | … |  Johnny ”J. D.” LaRue, siviilipukuinen etsivä   |
|  Taurean Blacque  | … |  Neal Washington, siviilipukuinen etsivä   |
|  James B. Sikking  | … |  Howard Hunter, EAT-iskuryhmän komentaja, komisario   |
|  Joe Spano  | … |  Henry Goldblume, siviilipukuinen etsivä, ylikonstaapeli, myöh. komisario   |
|  Betty Thomas  | … |  Lucille ”Lucy” Bates, univormupoliisi, Coffeyn pari, myöh. ylikonstaapeli  |
|  Ed Marinaro  | … |  Joe Coffey, univormupoliisi, Batesin pari   |
|  Robert Hirschfeld  | … |  Leo Schnitz, pidätettyjen vastaanottaja, aulan päivystäjä   |
|  Dennis Franz  | … |  Norman Buntz   |
|  Mimi Kuzyk  | … |  Patsy Mayo, siviilipukuinen etsivä   |
|  Ken Olin  | … |  Harry Garibaldi, siviilipukuinen etsivä, Patsy Mayon pari   |
|  Robert Clohessy  | … |  Patrick Flaherty, univormupoliisi. Russon sekä Batesin pari   |
|  Megan Gallagher  | … |  Tina Russo, univormupoliisi, myös siviilipukuinen etsivä, Flahertyn pari   |
|  Jon Cypher  | … |  Fletcher Daniels, kaupungin poliisipäällikkö, Furillon esimies   |
↑  Dennis Franz esitti ensimmäisellä tuotantokaudella myös korruptoitunutta poliisietsivä Sal Benedettoa.
Dennis Franz britannica.com. (englanniksi)
Tuotantokaudet ja jaksot > Ensimmäinen kausi

1 Hill Street Station – Poliisiasema Hill Street
2 Presidential Fever
3 Politics as Usual
4 Can World War III Be an Attitude?
5 Double Jeopardy (a k a Dressed to Kill)
6 Film at Eleven
7 Choice Cut
8 Up in Arms (a k a Clap Trap)
9 Your Kind, My Kind, Humankind
10 Gatorbait
11 Life, Death, Eternity
12 I Never Promised You a Rose, Marvin
13 Fecund Hand Rose
14 Rites of Spring I
15 Rites of Spring II
16 Jungle Madness I
17 Jungle Madness II
Tuotantokaudet ja jaksot > Toinen kausi

18 Hearts and Minds
19 Blood Money – Veriraha
20 The Last White Man on East Ferry Avenue
21 The Second Oldest Profession
22 Fruits of the Poisonous Tree
23 Cranky Streets
24 Chipped Beef
25 The World According to Freedom
26 Pestolozzi's Revenge
27 The Spy Who Came in From Delgado
28 Freedom's Last Stand
29 Of Mouse and Man
30 Zen and the Art of Law Enforcement
31 The Young, the Beautiful and the Degraded
32 Some Like it Hot-Wired
33 Personal Foul
34 Shooter
35 Invasion of the Third World Body Snatchers
Tuotantokaudet ja jaksot > Kolmas kausi

36 Trial by Fury
37 Domestic Beef
38 Heat Rash
39 Rain of Terror
40 Officer of the Year
41 Stan the Man
42 Little Boil Blue
43 Requiem For a Hairbag
44 A Hair of the Dog
45 Phantom of the Hill
46 No Body's Perfect
47 Santaclaustraphobia
48 Gung Ho
49 Moon Over Uranus - Rottajahdissa
50 Moon Over Uranus: the Sequel - Operaatio Iso Luuta
51 Moon Over Uranus: the Final Legacy - Tankki tulee...
52 The Belles of St. Marys - St Maryn kaunottaret
53 Life in the Minors - Varo alaikäisiä
54 Eugene's Comedy Empire Strikes Back - Uusi Iloinen Kabaree
55 Spotlight on Rico - Parrasvaloissa Rico
56 Buddy, Can You Spare a Heart? - Leikitään robotilla
57 A Hill of Beans - Kadonneet tilipussit
Tuotantokaudet ja jaksot > Neljäs kausi

58 Here's Adventure, Here's Romance - Cisco Kid ratsastaa jälleen
59 Ba-bing, Ba-bing - Mutapainin ystävät
60 The Long Law of the Arm - Oman käden pitkä oikeus
61 Death by Kiki - Kikin uhri
62 Doris in Wonderland - Doris ihmemaassa
63 Praise Dilaudid - Setelin vihreää
64 Goodbye, Mr. Scripps - Hyvästi, Mr. Scripps
65 Midway to What? - Menneisyyden haamut
66 Honk if You're a Goose - Hanhipaisti
67 The Russians are Coming - Ryssät tulee!
68 Ratman and Bobbin - Ratman ja Bobin
69 Nichols From Heaven - Muista katsoa taaksesi
70 Fuchs Me? Fuchs You! - Rakkaudesta jepariin
71 Grace Under Pressure - Hyvästi, ylikonstaapeli
72 The Other Side of Oneness - Tuttuja naamoja videolla
73 Parting is Such Sweep Sorrow - Eroaminen on aina vaikeaa
74 The End of Logan's Run - Loganin tien loppu
75 The Count of Monty Tasco - Monty Tascon kreivi
76 Nutcracker Suite - Pähkinänsärkijän tahdissa
77 Hair Apparent
78 Lucky Ducks
79 Eva's Brawn
Tuotantokaudet ja jaksot > Viides kausi

80 Mayo, Hold the Pickle
81 Watt a Way to Go
82 Rookie Nookie
83 Fowl Play
84 Bangladesh Slowly
85 Ewe and Me, Babe
86 Blues for Mr. Green - Mr. Greenin huono päivä
87 Fuched Again - Onni yhdellä, tukalaa kaikilla
88 Low Blow - Viimeinen mohikaani
89 The Rise and Fall of Paul the Wall - Paksun Paulin nousu ja lasku
90 Last Chance Salon - Huumaavan kauneuden salonki
91 Intestinal Fortitude - Likaisia hommia
92 Of Human Garbage - Ihmisjätteitä
93 Dr. Hoof and Mouth - Hammaslääkäri sängyn laidalla
94 Davenport in a Storm - Davenport myrskyssä
95 Washington Deceased - Viimeinen parhaiten nauraa
96 Passage to Libya - Yhden miehen orkesteri
97 El Capitan - El Capitan
98 The Life and Time of Dominic Florio Jr. - Elävänä vai kuolleena?
99 G.Q. - Parivaljakon ero
100 Queen for a Day - Katujen kuningattaret
101 You're in Alice's - Kaikki vettä heittämään
102 Grin and Bear It - Älä ruoki karhuja
Tuotantokaudet ja jaksot > Kuudes kausi

103 Blues in the Night – Hill Street yöllä
104 Hacked to Pieces
105 Seoul on Ice
106 In the Belly of the Bus - Bussissa
107 Somewhere Over the Rambo -
108 Oh, You Kid - Kuriton kakara
109 An Oy for an Oy - Timantteja ja taidetta
110 Fathers and Huns - Isät ja natsit
111 What Are Friends For? - Ystävä hädässä tunnetaan
112 The Virgin and the Turkey - Joulumieltä
113 Two Easy Pieces - Helpot hommat
114 Say It as It Plays - Sano se niinkuin se on
115 Das Blues – Das Blues
116 Scales of Justice - Oikeuden vaaka
117 I Want My Hill Street Blues - Haluan Hill Street Bluesini
118 Remembrance of Hits Past - Muistoja menneisyydestä
119 Larry of Arabia - Samalla apajalla
120 Iced Coffey - Coffeyn puolesta
121 Jagga the Hunk
122 Look Homeward, Ninja
123 Slum Enchanted Evening - Totuutta ei voi paeta
124 Come and Get It - Palkkiometsästäjät
Tuotantokaudet ja jaksot > Seitsemäs kausi

125 Suitcase – Matkalaukku
126 A Case of Klapp - Virkaintoa
127 The Best Defense - Paras puolustus
128 Bald Ambition - Kunnianhimoa
129 I Come on My Knees - Vaikka polville laskeutuen
130 Say Uncle – Setä Samuli
131 Amazing Grace - Laupeuden sisar
132 Falling From Grace - Maallista se vain on
133 Fathers and Guns - Isä
134 More Skinned Against Than Skinning - Nahat nahkoina
135 She's So Fein - Panttivankina
136 A Wasted Weekend – Hukattu viikonloppu
137 City of Refuse - Kaatopaikkakaupunki
138 Der Roachenkavalier - Torakkakavaljeeri
139 Norman Conquest – Norman Valloittaja
140 Sorry Wrong Number
141 The Cookie Crumbles
142 Dogsbreath Afternoon
143 Days of Swine and Roses - Tuo aika entinen
144 The Runner Falls on His Kisser
145 A Pound of Flesh - Hautajaiset vastoin tahtoa
146 It Ain't Over Till it's Over – Kaikki päättyy aikanaan
Palkinnot

60 minuuttia pitkä pilottijakso ”Hill Street Station” sai Edgar-palkinnon parhaasta tarinasta tv-sarjassa.
Seitsemän kauden aikana sarja sai 98 Emmy-palkintoehdokkuutta eli keskimäärin 14 ehdokkuutta kautta kohti. Kaudella 1981–1982 Hill Street Blues sai näyttelijöille 9 ehdokkuutta, ja on tässä suhteessa jaetulla ykkössijalla sarjojen L.A. Law ja The West Wing kanssa. Daniel J. Travanti ja Michael Conrad olivat ainoat, jotka saivat palkinnon: Travanti pääosa-Emmyn ja Conrad sivuosa-Emmyn. Muut ehdokkuuden saaneet olivat Veronica Hamel (naispääosa), Taurean Blacque, Michael Warren, Bruce Weitz ja Charles Haid (miessivuosa) sekä Barbara Bosson ja Betty Thomas (naissivuosa).
Spin off: Beverly Hills Buntz

Hill Street Bluesin loputtua sarjan suositusta hahmosta Norman Buntzista päätettiin tehdä uusi sarja eli spin off nimeltään Beverly Hills Buntz. Uusi sarja ei saavuttanut menestystä. Erilaisten elokuvasivustojen mukaan sitä kuvattiin 1–4 osaa ja esitettiin yksi tai kaksi osaa. Suomessa sitä ei ole esitetty.
Aiheesta muualla

Hill Street Blues Internet Movie Databasessa (englanniksi)
Hill Street Blues The Museum of Broadcast Communicationssa (Arkistoitu – Internet Archive)
Judolia

| Judolia |
| --- | --- |
 Kolmivyöjäärä (Judolia sexmaculata)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Lehtikuoriaismaiset Chrysomeloidea
Heimo::  Sarvijäärät Cerambycidae
Alaheimo::  Lepturinae
Tribus::  Lepturini
Suku::  Judolia  Mulsant, 1863
Katso myös
   Judolia Wikispeciesissä   Judolia Commonsissa 
Infobox OKNimi-testi OK: 
Judolia  on sarvijäärien heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu 12 lajia. Suomessa suvun lajeista on tavattu vain kolmivyöjäärä (Judolia sexmaculata).
Lajeja

Judolia cordifera
Judolia dentatofasciata
Judolia gaurotoides
Judolia impura
Judolia instabilis
Judolia japonica
Judolia montivagans
Judolia quadrata
Judolia scapularis
Kolmivyöjäärä (Judolia sexmaculata)
Judolia sexspilota
Judolia swainei
Aiheesta muualla

iNaturalist: Suku Judolia
ITIS: Judolia (englanniksi)
University of Michigan, Animal Diversity Web (ADW): Judolia (englanniksi)
UniProt: Taxonomy -  Judolia (englanniksi)
Iowa State University, Bug Guide: Genus Judolia (englanniksi)
Hurricane

Wikisanakirjassa on tähän liittyvä sananselitys: .
Hurricane voi tarkoittaa ainakin seuraavia:
Hurricane, kaupunki Utahissa, Yhdysvalloissa
Hurricane, kaupunki Länsi-Virginiassa, Yhdysvalloissa
Hurricane Deck, kaupunki Missourissa, Yhdysvalloissa
Hurricane, Hurricane Girls, serbialainen tyttöyhtye
Hurricane, eräs rommipohjainen drinkki
Hirmumyrsky (The Hurricane), John Fordin ohjaama elokuva vuodelta 1937
Hurricane, nyrkkeilijä Rubin Carterista kertova elokuva vuodelta 1999
Rubin ”Hurricane” Carter (1937–2014), yhdysvaltalais-kanadalainen ammattinyrkkeilijä
Gregory ”The Hurricane” Helms (s. 1974), yhdysvaltalainen showpainija
”Hurricane”, Bob Dylanin kappale vuodelta 1975
”Hurricane”, 30 Seconds to Marsin kappale vuodelta 2010
”Hurricane”, Killerin kappale vuodelta 2021
”Hurricane”, Cyan Kicksin kappale Uuden Musiikin Kilpailussa 2022
”Hurricane”, Eden Golanin kappale, Israelin edustaja Eurovision laulukilpailussa 2024
Hawker Hurricane, hävittäjälentokone
Carolina Hurricanes, yhdysvaltalainen jääkiekkojoukkue
HMS Hurricane (1918), alus
HMS Hurricane (H06), Havant-luokan hävittäjä
Joki (albumi)

| Joki John McGregor |
| --- | --- | --- |

Studioalbumin tiedot
 Julkaistu: 2005
 Formaatti: CD-levy
 Tuottaja(t): Aki Peltonen   John McGregor
 Tyylilaji: folk
 Kesto: 34.01
 Levy-yhtiö: KHY Suomen Musiikki Oy
John McGregorin muut julkaisut
|   | Joki 2005 | Maa ei oo pimee 2007 |
Joki on suomalaisen laulaja-lauluntekijä John McGregorin akustinen esikoisalbumi vuodelta 2005.
Kappaleet

Joki – 3:56
Pilvilinna – 4:12
Nimeäsi et tiedä – 3:34
Seikkailemaan – 4:57
Kaarnalaiva – 2:27
Lumi  – 3:52
Mitä ikinä teetkin – 2:22
Veden äärellä – 4:47
Lahja – 3:54
Kaikki kappaleet ovat John McGregorin säveltämiä ja sanoittamia. Laulujen sanat ovat CD-levyn mukana seuraavalla vihkosella.
Kokoonpano

John McGregor – kitara ja laulu
Aki Peltonen – kitara 2 (kappaleilla 2, 7), haitari, basso
Mika Rättö – rummut ja lyömäsoittimet (1, 2) ja laulu (8)
Jan Pethman – rummut ja lyömäsoittimet (5, 6, 8)
Kokoonpano > Tuotanto

Aki Peltonen – tuottaja, äänittäjä, miksaaja
John McGregor – tuottaja, miksaaja
Svante Forsbäck – masteroija (Chartmakers)
Lasse Kurki – kuvat
Tero Valtonen – kansi
Kari Hynninen – A&R
Aiheesta muualla

Pekka Laineen levyarvio Soundissa 08/2005 Viitattu 8.9.2013.
Igor Rudakov

| Mitalit> Maa:   Neuvostoliitto. Olympialaiset .Miesten soutu | Mitalit> Maa:   Neuvostoliitto. Olympialaiset .Miesten soutu | Mitalit> Maa:   Neuvostoliitto. Olympialaiset .Miesten soutu | Maa:   Neuvostoliitto> .Miesten soutu |
| --- | --- | --- | --- |
|  Hopeaa | Rooma 1960 | perämiehellinen kaksikko |  |
Igor Aleksandrovitš Rudakov (ven. Игорь Александрович Рудаков; s. 8. lokakuuta 1934 Leningrad) on entinen Neuvostoliittoa edustanut soutaja ja olympiamitalisti. Hän sai perämiehellisessä kaksikossa hopeaa vuoden 1960 kesäolympialaisissa Roomassa. Hän kilpaili myös kesäolympialaisissa 1964 Tokiossa, 1968 Méxicossa ja 1972 Münchenissä, mutta ei saanut niissä mitaleita.
Huttumalja

Huttumalja on Uukuniemellä Paakalammen salolla sijaitseva mannerjään vetäytyessä syntynyt suppa eli harjukuoppa joka on halkaisijaltaan 60 metriä ja syvyydeltään 25 metriä. Huttumaljan lähiympäristössä on myös muita kooltaan pienempiä suppia.
Supat syntyivät soran alle hautautuneen suuren jäälohkareen sulamisen seurauksena.
Jääpolte

Jääpolte tarkoittaa syksyllä routaantuneen maan pinnalle kerääntyneen veden jäätymistä. Jäätyminen aiheuttaa lopulta kasvien tuhoutumisen. Jääpolte syntyy tiivistyneen maan pinnalla seisovan veden tukahduttaessa kasvillisuuden kun se jäätyy talvella yhtenäiseksi jääpeitteeksi. Kasvit kuolevat kylmään ja hapenpuutteeseen. Hapenpuutteesta seuraa myös kasvien homehtuminen ja erilaisten sienitautien ilmaantuminen.
Edellä kuvattu maaperän jäätyminen voi olla kohtalokasta kasvinsyöjille, joille lumen alta kaivettavat kasvit muodostavat tärkeän osan talviravinnosta. Tällaisia lajeja ovat esimerkiksi hirvieläimet. Laajamittainen maan jäätyminen aiheuttaa siten paljon tavallista useampia nälkäkuolemia niiden keskuudessa. Poronhoidon kannalta maan jäätyminen onkin vakava ongelma, jolloin joudutaan turvautumaan hyvin pitkälle lisäruokinnan varaan.[lähde? ]
Aiheesta muualla

Ojala, Antti: Jääpolte pohjoisten nurmikoiden kiusana Kaleva.fi.  10.7.2008. Viitattu 23.8.2019.
Lumme, Hanna: Yritätkö vauhdittaa kevään tuloa väkisin? Näin nurmikko kiittää Yle Uutiset.  1.4.2015. Viitattu 23.8.2019.
Igor Rybak

| Mitalit> Maa:   Neuvostoliitto.Miesten painonnosto. Olympialaiset  | Mitalit> Maa:   Neuvostoliitto.Miesten painonnosto. Olympialaiset  | Mitalit> Maa:   Neuvostoliitto.Miesten painonnosto. Olympialaiset  | Maa:   Neuvostoliitto> Miesten painonnosto. |
| --- | --- | --- | --- |
|  Kultaa | Melbourne 1956 | 67,5 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Helsinki 1956 | 75 kg |  |
Igor Mihailovitš Rybak (ven. Игорь Михайлович Рыбак, 21. maaliskuuta 1934 Harkova, Ukrainan SNT, Neuvostoliitto – 28. syyskuuta 2005 Kiova, Ukraina) oli ukrainalainen, Neuvostoliittoa edustanut painonnostaja ja olympiavoittaja.
Rybak voitti Melbournen 1956 olympialaisissa kultaa alle 67,5-kiloisten sarjassa tuloksella 380 kg. Hän oli punnerruksessa vasta viides tuloksellaan 110 kg ja hävisi maanmiehelleen Rafael Habutdinoville 15 kiloa mutta oli paras sekä tempauksessa (120 kg) että työnnössä (150 kg) ja voitti kultaa 7,5 kilon erolla Habutdinoviin.
Rybak voitti Euroopan-mestaruuden alle 75 kilon sarjassa vuonna 1956.